CELEX: 62010TB0271(02)
Language: da
Date: 2018-09-17 00:00:00
Title: Sag T-271/10 OST: Rettens kendelse af 17. september 2018 — H mod Rådet (Procedure — undladelse af at træffe afgørelse om sagsomkostningerne)

14.1.2019   
            
            
               DA
            
            
               Den Europæiske Unions Tidende
            
            
               C 16/45
            
         
      Rettens kendelse af 17. september 2018 — H mod Rådet
      (Sag T-271/10 OST) (1)
      
      ((Procedure - undladelse af at træffe afgørelse om sagsomkostningerne))
      (2019/C 16/55)
      Processprog: engelsk
      
         Parter
      
      
         Sagsøger: H (ved advokat M. Velardo)
      
         Sagsøgt: Rådet for Den Europæiske Union (ved A. Vitro og F. Naert, som befuldmægtigede)
      
         Sagens genstand
      
      Anmodning om behandling af spørgsmålet om sagsomkostninger i dom af 11. april 2018, H mod Rådet (T-271/10 RENV, EU:T:2018:180), med hensyn til hvilket Retten har undladt at træffe afgørelse.
      
         Konklusion
      
      
                  1)
               
               
                  Præmis 174 i dom af 11. april 2018, H mod Rådet (T-271/10 RENV, EU:T:2018:180), affattes således:
                  »Ifølge procesreglementets artikel 134, stk. 1, pålægges det den tabende part at betale sagsomkostningerne, hvis der er nedlagt påstand herom. I henhold til procesreglementets artikel 133, sammenholdt med samme reglements artikel 219, træffes der ikke desto mindre afgørelse om samtlige sagsomkostninger for så vidt angår appelsagen og sagens behandling ved Retten ved den dom, hvormed sagens behandling ved Retten afsluttes. Ifølge nævnte reglements artikel 134, stk. 3, bærer hver part desuden sine egne omkostninger, hvis hver af parterne henholdsvis taber eller vinder på et eller flere punkter. Retten kan dog, hvis dette efter omstændighederne findes begrundet, beslutte, at en part, ud over at bære sine egne omkostninger, skal betale en del af modpartens omkostninger. Under de i sagen foreliggende omstændigheder skal det fastslås dels, at Rådet skal betale sine egne omkostninger og bære de af sagsøgeren afholdte omkostninger frem til afsigelsen af dom i appelsagen, alene for så vidt som de vedrører spørgsmålet om, hvorvidt sagen kunne antages til realitetsbehandling, dels at sagsøgeren skal bære samtlige sine øvrige omkostninger og betale samtlige af Rådet afholdte øvrige omkostninger både før og efter nævnte afsigelse.«
               
            
                  2)
               
               
                  Punkt 2 i domskonklusionen i dom af 11. april 2018, H mod Rådet (T-271/10 RENV, EU:T:2018:180), affattes således:
                  »Rådet bærer sine egne omkostninger og betaler de af H afholdte omkostninger frem til afsigelsen af dom af 19. juli 2016, H mod Rådet og Kommissionen (C-455/14 P, EU:C:2016:569), alene for så vidt som de vedrører spørgsmålet om, hvorvidt sagen kunne antages til realitetsbehandling. H bærer samtlige sine øvrige omkostninger og betaler samtlige af Rådet afholdte øvrige omkostninger både før og efter nævnte afsigelse.«
               
            
                  3)
               
               
                  H og Rådet bærer deres egne omkostninger i forbindelse med nærværende anmodning.
               
            
         (1)  EUT C 221 af 14.8.2010.